ZAPISNIK

sa sjednice Nastavničkog vijeća održane 3. rujna 2020. s početkom u 9,00 sati.

Nazočni: Dražen Turza, Katarina Bulka, Vesna Turković, Ivana Talan, Sanja Medenica, Stjepan

 Ostroški, Damir Vanek, Tomislav Peček, Hrvoje Tržić, Senad Becker, Vanesa

 Topalović, Elena Kljajić-Lončarević, Kristijan Pavlić, Goran Pavlić, Antun Hudovernik,

 Josip Brodar, Mario Dudjak, Sandra Dundović, Marija Wolf Drozdek

Dnevni red: 1. Početak školske godine 2020./2021. s obzirom na COVID – 19

 2. Učenička zadruga

 3. Razno

1.Ravnatelj Dražen Turza pozdravio je Nastavničko vijeće i predložio dnevni red. Profesorica Vanesa Topalović je predložila da se u dnevni red uvrsti i točka o Učeničkoj zadruzi što je i prihvaćeno te je i ta točka uvrštena u dnevni red.

Ravnatelj je obavijestio Nastavničko vijeće o protokolu održavanja nastave s obzirom na COVID – 19. Nastava počinje 7. rujna 2020., obrtnička zanimanja imaju nastavu prijepodne, a šumarski tehničari popodne. Učenici prvih razreda dolaze u školu u subotu, 5. rujna 2020. na upoznavanje s razrednicima i to prema rasporedu:

1. ŠT u 8,00 sati – razrednica Ivana Talan
2. D u 8,30 sati – razrednica Elena Kljajić Lončarević
3. CNC u 9,00 sati – razrednik Josip Brodar

Razrednici prvih razreda će kontaktirati roditelje učenika kako bi im oni osigurali prijevoz do i od škole 5. rujna 2020. jer organizirani prijevoz kreće od ponedjeljka 7. rujna 2020.

Ravnatelj je napomenuo da će posljednji sat u prijepodnevnoj smjeni biti skraćen 15 minuta, nastava će trajati do 13,00 kako bi se učionice stigle dezinficirati prije početka popodnevne smjene u 13,30 sati.

Budući da učenici ne smiju na odmor u isto vrijeme, Nastavničko vijeće je dogovorilo sljedeću satnicu održavanja odmora:

prijepodnevna smjena -učionice 1 i 4 od 10,15 do 10,30

 -učionice 2 i 5 od 10,30 do 10,45

 -učionice 3 i 6 od 10,45 do 11,00

popodnevna smjena -učionice 1 i 4 od 16,00 do 16,15

 -učionice 2 i 5 od 16,15 do 16,30

 -učionice 3 i 6 od 16,30 do 16,45

Dužnost je dežurnoga nastavnika da nastavnicima koji rade u toj smjeni izmjeri temperaturu te ju upiše u listu, a nastavnik kojima se mjeri temperatura potpisuje se na listu.

Učenici mjere temperaturu kod kuće. Ukoliko učenik ima temperaturu višu od 37,2 %C, kontaktiraju se roditelji i učenik odlazi kući. Ima li više učenika ima povišenu temperaturu, kontaktira se ravnatelj i on dalje obavještava roditelje i postupa prema protokolu. Ukoliko nastavnik ima temperaturu višu od 37,2 % C kontaktira se ravnatelj koji osigurava zamjenu nastavniku s povišenom temperaturom koji odlazi kući.

Nastavnici se ne smiju zadržavati u zbornici, kao ni u nastavničkom kabinetu, već borave u razredu u kojemu održavaju nastavu.

Pedagoginja Katarina Bulka navela je da se preporuča da se roditeljski sastanci održavaju online ili na otvorenom, a ako to nije moguće i moraju biti u zatvorenom prostoru, svakako se treba pridržavati mjera socijalne distance. Također, razrednici prvih razreda trebaju održati prvi roditeljski sastanak tijekom drugoga tjedna nastave te svaki razred treba izabrati po jednoga predstavnika za Vijeće roditelja.

Osiguranje učenika iznosi 30,00 kuna.

Prvi razredi te 2. CNC i 2. D trebaju kupiti mape za praktičnu nastavu koje koštaju 105,00 kuna.

Profesorica Marija Wolf Drozdek postavila je pitanje u vezi troje učenika struke pomoćni stolar. Naime, ti učenici nemaju ili ne znaju koristiti tablet, stoga je potrebno tim učenicima nabaviti tablete jer ukoliko budemo u situaciji da ponovo nastavu održavamo online i ti učenici neće moći sudjelovati u nastavnom procesu. Međutim, tom trenutku ravnatelj nije bio nazočan u učionici te nije odgovorio na to pitanje. Kada se ravnatelj vratio u učionicu, u učionici nije bila nazočna profesorica Wolf Drozdek te je ravnatelj rekao da će s profesoricom Wolf Drozdek svakako razgovarati prije početka nastavne godine u vezi toga problema.

2.Nova voditeljica Učeničke zadruge, profesorica Vanesa Topalović, navela je kako neće preuzeti tu funkciju ukoliko ne dobije zapisnike i programe rada od prethodne voditeljice Učeničke zadruge profesorice Sanje Medenice. Također, profesorica Topalović zatražila je očitovanje nastavnika šumarskih predmeta hoće li sudjelovati u uređenju okoliša škole u okviru predmeta Parkovna kultura jer se o tome već raspravljalo u veljači 2020. Profesorica Medenica je odgovorila da će sudjelovati u svim projektima vezanima uz predmet Parkovna kultura.

Nastavnik praktične nastave metalne struke Senad Becker postavio je pitanje o projektu lončarskog kola za koji je škola dobila 17,000 kuna, a na koji su aplicirale profesorice Sanja Medenica i profesorica Sandra Dundović jer po njemu taj projekt nema nikakve veze niti sa stolarskom niti sa metalnom strukom. Profesorica Medenica je odgovorila da ni većina škola koja ima lončarsko kolo također nemaju niti drvnu niti metalnu struku, ali se bave tim vidom aktivnosti jer se želi obogatiti rad Učeničke zadruge.

Također, Senad Becker je naveo da radna tijela Učeničke zadruge nisu sudjelovala u donošenju pojedinih odluka te da nije poštovan Statut Učeničke zadruge. Sanja Medenica mu je odgovorila da se upravo s njim razgovarala o kupnji pojedinih strojeva, ali on navodi da o tome nigdje nema pisanoga traga.

Profesorica Marija Wolf Drozdek predložila je da prethodna voditeljica Učeničke zadruge Sanja Medenica priredi prezentaciju o dosadašnjem radu Učeničke zadruge što se profesorica Medenica i obvezala i učiniti na sljedećem Nastavničkom vijeću.

3.Pedagoginja Katarina Bulka upoznala je Nastavničko vijeće da treba izabrati jednoga nastavnika iz reda stručnih predmeta koji treba biti u Timu za kvalitetu, a za člana je jednoglasno prihvaćena Sanja Medenica.

Pedagoginja je izvijestila sve razrednike da će dosjei njihovih razreda, koji su do sada bila u njenom uredu, od sada biti u nastavničkom kabinetu kako bi im bili dostupniji, s obzirom na epidemiološku situaciju i njeno moguće izbivanje.

Također, pedagoginja Katarina Bulka je zamolila razrednike da prije početka nastavne godine trebaju unijeti predmete za svoj razred.

Pedagoginja Katarina Bulka je upoznala Nastavničko vijeće s mogućnošću da virtualne učionice možemo organizirati preko aplikacija Microsoft Teams ili Google Classroom umjesto dosadašnje aplikacije Yammer. Istaknula je kako aplikacija Microsoft Teams ima prednosti zbog toga što svaki predmet ima svoj kanal i radne materijale te da ta aplikacija ima mogućnost videopoziva. Većina članova Nastavničkog vijeća odlučila je da zasada ostanemo na aplikaciji Yammer i razmislimo o mogućnosti zamjene te aplikacije nekom novom.

Ravnatelj je zaključio sjednicu u 10,50 sati.

RAVNATELJ: Dražen Turza ZAPISNIČAR: Sandra Dundović